section_heading: Episkop
paragraph_text: Na izvanrednom zasjedanju Svetog arhijerejskog sabora, 11. prosinca 1940, jeromonah Valerijan je izabran za vikarnog episkopa budimljanskog. Hirotoniran je za episkopa 26. siječnja 1941. u Sabornoj crkvi u Beogradu. Hirotoniju su izvršili patrijarh srpski Gavrilo, mitropolit kišinjevski Anastasije, poglavar Ruske pravoslavne zagranične crkve i episkop timočki Emilijan Piperković. Episkop Valerijan bio je posljednji episkop Srpske pravoslavne crkve, čiji je izbor potvrdilo Kraljevsko namjesništvo u ime maloljetnog kralja Petra II.